
26 Φεβρουάριου 2019 


ΤΕΥΧΟΣ ΔΕΥΤΕΡΟ 


Αρ 


. Φύλλου 588 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός όρων και διαδικασίας για τη συγκρό¬ 
τηση, λειτουργία και διοικητική υποστήριξη της 
εξαμελούς Επιστημονικής Συμβουλευτικής Επι¬ 
τροπής (Ε.Σ.Ε.) για την εξωτερική ακαδημαϊκή αξιο¬ 
λόγηση των Π.Μ.Σ και των διδακτορικών σπου¬ 
δών των Σχολών του Πανεπιστημίου Ιωαννίνων, 
καθώς και για την κατάρτιση και επικαιροποίηση 
του Μητρώου Αξιολογητών αυτών σύμφωνα με 
τις διατάξεις του άρθρου 44 και της παρ. 7 του άρ- 
θρου 85 του ν. 4485/2017. 

2 Έγκριση του Κανονισμού Διδακτορικών Σπουδών 
του Τμήματος Λογιστικής και Χρηματοικονομικής 
της Σχολής Οικονομικών και Κοινωνικών Επιστη¬ 
μών του Πανεπιστημίου Ιωαννίνων. 


ΑΠΟΦΑΣΕΙΣ 

Αριθμ. 11620 _ (1) 

Καθορισμός όρων και διαδικασίας για τη συγκρό¬ 
τηση, λειτουργία και διοικητική υποστήριξη της 
εξαμελούς Επιστημονικής Συμβουλευτικής Επι¬ 
τροπής (Ε.Σ.Ε.) για την εξωτερική ακαδημαϊκή 
αξιολόγηση των Π.Μ.Σ και των διδακτορικών 
σπουδών των Σχολών του Πανεπιστημίου Ιωαν¬ 
νίνων, καθώς και για την κατάρτιση και επικαιρο- 
ποίηση του Μητρώου Αξιολογητών αυτών σύμ¬ 
φωνα με τις διατάξεις του άρθρου 44 και της παρ. 7 
του άρθρου 85 του ν. 4485/2017. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(συνεδρίαση 1059/31 -01 -2019, Θέμα 4ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Την με αριθ.131955/Ζ1 /3-8-2018 απόφαση του 
Υπουργού Παιδείας, Έρευνας και Θρησκευμάτων με 
θέμα: «Διαπιστωτική πράξη εκλογής Πρύτανη και τριών 
(3) Αντιπρυτάνεων στο Πανεπιστήμιο Ιωαννίνων» (ΑΔΑ: 
ΩΡΩ 64653ΠΣ-2ΞΝ), ΦΕΚ Υ.Ο.Δ.Δ. 465/17-8-2018. 


3. Τις διατάξεις της παρ. 2 του άρθρου 13 του ν. 4485/ 
2017 (ΑΊ 14) «Οργάνωση και λειτουργία της ανώτατης 
εκπαίδευσης, ρυθμίσεις για την έρευνα και άλλες δια¬ 
τάξεις», οι οποίες αναφέρονται στις αρμοδιότητες της 
Συγκλήτου. 

4. Τις διατάξεις του ν. 4485/2017 (ΑΊ14) και ιδίως τα 
άρθρα 44 «Αξιολόγηση» καθώς και τις μεταβατικές δια¬ 
τάξεις της παρ. 7 του άρθρου 85. 

5. Τις διατάξεις του ν. 4009/2011 (ΑΊ95) «Δομή, λει¬ 
τουργία, διασφάλιση της ποιότητας των σπουδών και δι¬ 
εθνοποίηση των ανωτάτων εκπαιδευτικών ιδρυμάτων», 
όπως τροποποιήθηκε και ισχύει. 

6. Τις διατάξειςτου ν. 4559/2018 (ΑΊ42) «Πανεπιστήμιο 
Ιωαννίνων, Ιόνιο Πανεπιστήμιο και άλλες διατάξεις». 

7. Τις διατάξεις της υποπαραγράφου Δ9τηςπαρ. Δ'του 
άρθρου 2 του ν. 4336/2015 (Α'94). 

8. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφάσισε ομόφωνα: 

Να καθορίσει τους όρους και τη διαδικασία για τη 
συγκρότηση, λειτουργία και διοικητική υποστήριξη της 
εξαμελούς Επιστημονικής Συμβουλευτικής Επιτροπής 
(Ε.Σ.Ε.) των Σχολών του Πανεπιστημίου Ιωαννίνων, καθώς 
και για την κατάρτιση και επικαιροποίηση του Μητρώου 
Αξιολογητών αυτών, σύμφωνα με τις διατάξεις του άρ¬ 
θρου 44 και της παρ. 7 του άρθρου 85 του ν. 4485/2017, 
ως εξής: 

Άρθρο 1 

Αρμοδιότητα της Ε.Σ.Ε. 

Η εξαμελής Επιστημονική Συμβουλευτική Επιτροπή 
(Ε.Σ.Ε.) είναι αρμόδια για την εξωτερική ακαδημαϊκή 
αξιολόγηση των Π.Μ.Σ. και των διδακτορικών σπουδών 
κάθε Σχολής (παρ. 3 του άρθρο 44 του ν. 4485/2017). 

Άρθρο 2 

Πρόεδρος και Μέλη της Ε.Σ.Ε. 

Τα πέντε (5) μέλη της Ε.Σ.Ε. είναι μέλη Δ.Ε.Π. α' βαθμί¬ 
δας, αναπληρωτή και επίκουρου άλλων Α.Ε.Ι. ή ερευνη¬ 
τές από ερευνητικά κέντρα του άρθρου 13 Α του ν. 4310/ 
2014, όπως τροποποιήθηκε και ισχύει, συμπεριλαμβανο¬ 
μένων των Ερευνητικών Κέντρων της Ακαδημίας Αθηνών 
και του Ιδρύματος Ιατροβιολογικών Ερευνών της Ακαδη¬ 
μίας Αθηνών, ή επιστήμονες της αλλοδαπής ή της ημε¬ 
δαπής, εκ των οποίων τουλάχιστον δύο (2) α' βαθμίδας, 

οι οποίοι έχουν τα προσόντα που προβλέπονται για τους 
επισκέπτες διδάσκοντες στην παρ. 5 του άρθρου 36 του 
ν. 4485/2017, του αντίστοιχου επιστημονικού πεδίου, και 
με την προϋπόθεση ότι δεν υπηρετούν ως διδάσκοντες 
σε Π.Μ.Σ. της Σχολής. Το έκτο μέλος είναι μεταπτυχιακός 
φοιτητής της Σχολής. 

Ο/Η Πρόεδρος της Ε.Σ.Ε. και ο/η αναπληρωτής του/ 
της ανήκουν στην α' βαθμίδα και εκλέγονται από τα μέλη 
της Ε.Σ.Ε.. 

Ο/η μεταπτυχιακός/ή φοιτητής/τρια εκλέγεται μαζί με 
τον/την αναπληρωτή του/της με άμεση, μυστική και κα¬ 
θολική ψηφοφορία από το σύνολο των μεταπτυχιακών 
φοιτητών/τριών της Σχολής σύμφωνα με τις διατάξεις 
της αριθμ. 153348/Ζ1/15.09.2017 (Β' 3255) υπουργικής 
απόφασης, όπως τροποποιήθηκε με την αριθμ. 191014/ 
Ζ1/07.11.2017 (Β'3969) υπουργική απόφαση. 

Άρθρο 3 

Θητεία των μελών της Ε.Σ.Ε. 

Η θητεία των μελών της Ε.Σ.Ε. είναι πενταετής, με δυ¬ 
νατότητα μίας ακόμη ανανέωσης, εκτός από αυτήν του/ 
της μεταπτυχιακού/ής φοιτητή/τριας, του/της οποίου/ας 
η θητεία είναι ετήσια. 

Άρθρο 4 

Συγκρότηση Μητρώου Αξιολογητών 

Τα μέλη της Ε.Σ.Ε. επιλέγονται από το μητρώο αξιο- 
λογητών που τηρείται σε κάθε Σχολή. Για την κατάρτιση 
του μητρώου, κάθεΤμήματηςοικείαςΣχολήςπροτείνει, 
με τεκμηριωμένη εισήγηση της Συνέλευσης του Τμήμα¬ 
τος, όπου περιλαμβάνεται πλήρες βιογραφικό του/της 
υποψήφιου/ιας, τρία (3) μέλη από την ημεδαπή ή την 
αλλοδαπή σύμφωνα με τις προϋποθέσεις που ορίζονται 
στις διατάξεις του άρθρου 44 του ν. 4485/2017 και του 
άρθρου 2 της παρούσης. Η κατάρτιση του Μητρώου Αξι- 
ολογητών γίνεται με απόφαση της οικείας Κοσμητείας. 

Στην περίπτωση των μονοτμηματικών Σχολών, η Κο¬ 
σμητεία συγκροτεί Μητρώο Αξιολογητών από οκτώ (8) 
μέλη Δ.Ε.Π. σύμφωνα με τις προϋποθέσεις που ορίζονται 
στις διατάξεις της παρ. 3 του άρθρου 44 του ν. 4485/2017 
και του άρθρου 2 της παρούσας. 

Άρθρο 5 

Επικαιροποίηση του Μητρώου Αξιολογητών 

Το μητρώο που τηρείται σε κάθε Σχολή επικαιροποιεί- 
ται με απόφαση της οικείας Κοσμητείας. Σε περίπτωση 
που για οποιονδήποτε λόγο εκλείψει ή κωλύεται κάποιο 
από τα προτεινόμενα μέλη, μετά από τεκμηριωμένη ει¬ 
σήγηση της Συνέλευσης του Τμήματος, αποφασίζεται 
από την Κοσμητεία η αντικατάστασή του. 

Στην περίπτωση των μονοτμηματικών Σχολών, η Κο¬ 
σμητεία λαμβάνει τις αντίστοιχες αποφάσεις. 

Άρθρο 6 

Συγκρότηση της Ε.Σ.Ε. 

Για τη συγκρότηση της Ε.Σ.Ε. για τα Π.Μ.Σ. και τις διδα¬ 
κτορικές σπουδές κάθε Τμήματος, απαιτείται απόφαση 
της Κοσμητείας ύστερα από διαβούλευση με τους Προέ¬ 
δρους τωνΤμημάτων της οικείας Σχολής και αφορά κατά 
προτίμηση, σε υποψηφίους ίδιου ή συναφούς γνωστικού 


αντικειμένου με τα γνωστικά αντικείμενα που θεραπεύ¬ 
ουν τα υπό αξιολόγηση προγράμματα σπουδών και που 
έχουν διακριθεί για το ερευνητικό τους έργο, όπως αυτό 
διαπιστώνεται από το βιογραφικό τους σημείωμα και 
την απήχηση των δημοσιεύσεών τους. Στην περίπτωση 
των μονοτμηματικών Σχολών, η Κοσμητεία λαμβάνει τις 
αντίστοιχες αποφάσεις. 

Πριν τη διαβούλευση, πρέπει να έχει διερευνηθεί η 
διαθεσιμότητα των υποψηφίων. Κατά τη διαβούλευση 
λαμβάνονται υπόψη οι προϋποθέσεις των παρ. 3 και 4 
του άρθρου 44 του ν. 4485/2017 καθώς και του άρθρου 2 
της παρούσας. 

Η απόφαση της Κοσμητείας συνοδεύεται από αιτιο¬ 
λογημένη εισήγηση για τα πέντε (5) προτεινόμενα μέλη 
της Ε.Σ.Ε. 

Άρθρο 7 

Κοινοποίηση της απόφασης Κοσμητείας 

Η απόφαση της Κοσμητείας κοινοποιείται στον Πρύ¬ 
τανη του Πανεπιστημίου Ιωαννίνων, στον Αντιπρύτανη 
αρμόδιο των Ακαδημαϊκών Υποθέσεων του Πανεπιστη¬ 
μίου Ιωαννίνων, στη Μονάδα Διασφάλισης Ποιότητας 
του Πανεπιστημίου Ιωαννίνων, στους Προέδρους των 
Τμημάτων, στους Διευθυντές των Π.Μ.Σ. και στη Διεύ¬ 
θυνση Εκπαίδευσης του Πανεπιστημίου Ιωαννίνων. 

Άρθρο 8 

Αειτουργία της Ε.Σ.Ε. 

Η Ε.Σ.Ε., στην αρχή της θητείας, ενημερώνεται για κάθε 
θέμα που αφορά στα Π.Μ.Σ., καθώς και στις διδακτορικές 
σπουδές που εκπονούνται στα αντίστοιχαΤμήματα της 
Σχολής, όπως τα γνωστικά αντικείμενα που θεραπεύουν, 
τον αριθμό των φοιτητών, τους κανόνες επιλογής, το 
λειτουργικό κόστος και τα τέλη φοίτησης. Ειδικότερα, ο 
απολογισμός της παρ. 2 του άρθρου 44 του ν. 4485/2017 
με ευθύνη της Κοσμητείας αποστέλλεται αμελλητί στα 
μέλη της οικείας Ε.Σ.Ε.. 

Ανά πενταετία, τα μέλη της Ε.Σ.Ε. επισκέπτονται τις 
εγκαταστάσεις του οικείου Τμήματος για επαρκές χρο¬ 
νικό διάστημα, κατά το οποίο συναντώνται και συζητούν 
με εκπροσώπους των διδασκόντων και των φοιτητών, 
καθώς και με τους Διευθυντές και τα μέλη των συλλο¬ 
γικών οργάνων των Π.Μ.Σ., προκειμένου να διαμορφώ¬ 
σουν την τελική έκθεση αξιολόγησης. Η τελική έκθεση 
αξιολόγησης, η οποία περιέχει και προτάσεις για τη συνε¬ 
χή βελτίωση των προγραμμάτων σπουδών, υποβάλλεται 
στην Κοσμητεία, στο οικείο Τμήμα και στη Σύγκλητο του 
Πανεπιστημίου Ιωαννίνων, προκειμένου να τη συνεκτι- 
μήσει για τη συνέχιση ή μη της λειτουργίας των Π.Μ.Σ., 
σύμφωνα με την παρ. 8 του άρθρου 32 του ν. 4485/2017. 

Μετά την αξιολόγηση, συντάσσεται έκθεση από κάθε 
Ε.Σ.Ε.. 

Άρθρο 9 

Δημοσίευση Εκθέσεων Αξιολόγησης 

Η Έκθεση Αξιολόγησης δημοσιοποιείται στον διαδι¬ 
κτυακό τόπο του Ιδρύματος και κοινοποιείται, με ευθύνη 
της Κοσμητείας, στον Υπουργό Παιδείας, Έρευνας και 
Θρησκευμάτων. Επίσης, λαμβάνεται υπόψη στις διαδι- 

κασίες εξωτερικής αξιολόγησης και πιστοποίησης της 
ποιότητας του ν. 4009/2011. 

Άρθρο 10 

Δαπάνες μετακίνησης των μελών της Ε.Σ.Ε. 

Τα μέλη της Ε.Σ.Ε. δεν λαμβάνουν αμοιβή ή άλλη απο¬ 
ζημίωση για τη συμμετοχή τους σε αυτήν, παρά μόνον 
το ποσό για τις δαπάνες μετακίνησης σύμφωνα με τα 
οριζόμενα στην υποπαράγραφο Δ9 της παρ. Δ'του άρ¬ 
θρου 2 του ν. 4336/2015. 

Άρθρο 11 

Διοικητική υποστήριξη της Ε.Σ.Ε. 

Η κάθε Σχολή του Πανεπιστημίου Ιωαννίνων μεριμνά 
για τη διοικητική υποστήριξη της Ε.Σ.Ε.. 

Άρθρο 12 

Ειδική Διάταξη 

Όσα θέματα δεν ρυθμίζονται στην παρούσα απόφαση 
θα ρυθμίζονται με απόφαση της Κοσμητείας της οικείας 
Σχολής, σύμφωνα με την κείμενη νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 6 Φεβρουάριου 2019 

Ο Πρύτανης 

ΤΡΙΑΝΤΑΦΥΆΆΟΣ ΑΆΜΠΑΝΗΣ 


Αριθμ. 11066 _ (2) 

Έγκριση του Κανονισμού Διδακτορικών Σπου¬ 
δών του Τμήματος Λογιστικής και Χρηματοικο- 
νομικής της Σχολής Οικονομικών και Κοινωνι¬ 
κών Επιστημών του Πανεπιστημίου Ιωαννίνων. 

Η ΣΥΓΚΛΗΤΟΣ ΤΟΥ ΠΑΝΕΠΙΣΤΗΜΙΟΥ ΙΩΑΝΝΙΝΩΝ 
(αριθμ. συν. 1059/31-01-2019, Θέμα 12ο) 

Έχοντας υπόψη: 

Ι.Το π.δ. 746/1970 «Περί Ιδρύσεως Πανεπιστημίου 
εν Ιωαννίνοις». 

2. Το π.δ. 105/5-6-2013 «Μετονομασία Τμήματος και 
ίδρυση-συγκρότηση, κατάργηση και ανασυγκρότη¬ 
ση Σχολών στο Πανεπιστήμιο Ιωαννίνων» (ΦΕΚ 137/ 
5-6-2013, τ.Α'). 

3. Τις διατάξεις του ν.4559/2018 «Πανεπιστήμιο Ιω¬ 
αννίνων, Ιόνιο Πανεπιστήμιο και άλλες διατάξεις», (ΦΕΚ 
142/3-8-2018). 

1. Τις διατάξεις των παρ. 1,2 και 3 του άρθρου 27 του 
Ν.4452/2017 (ΦΕΚ 17/15-2-2017, τ.Α'). 

2. Τις διατάξεις του άρθρου 45 του ν.4485/2017 «Ορ¬ 
γάνωση και Λειτουργία της ανώτατης εκπαίδευσης, 
ρυθμίσεις για την έρευνα και άλλες διατάξεις» (ΦΕΚ 114/ 
4-8-2017, τ.Α'). 

3. Την υπ'αριθμ. 163204/Ζ1 /29-9-2017 Εγκύκλιο του 
Υπουργείου Παιδείας, Έρευνας και Θρησκευμάτων. 

4. Την παρ. 3ε, του άρθρου 9, του ν.3685/2008 «Θεσμι¬ 
κό πλαίσιο για τις μεταπτυχιακές σπουδές» (ΦΕΚ 148/ 
16-7-2008, τ,Α'). 


5. Τις διατάξεις του ν.4009/2011 «Δομή, λειτουργία, 
διασφάλιση ποιότητας των σπουδών και διεθνοποίηση 
των ανωτάτων εκπαιδευτικών ιδρυμάτων», (ΦΕΚ 195/ 
6-9-2011, τ.Α'), όπως τροποποιήθηκαν και ισχύουν. 

6. Τις διατάξεις του ν.4386/2016 «Ρυθμίσεις για την 
έρευνα και άλλες διατάξεις» (ΦΕΚ 83/11-5-2016, τ.Α'), 
όπως τροποποιήθηκαν και ισχύουν. 

7. Το έγγραφο αριθμ. πρωτ. Πρυτανείας 11066/9-1 -2019 
του Τμήματος Λογιστικής και Χρηματοοικονομικής της 
Σχολής Οικονομικών και Διοικητικών Επιστημών του 
Πανεπιστημίου Ιωαννίνων. 

8. Την απόφαση της Συνέλευσης του Τμήματος Λο¬ 
γιστικής και Χρηματοοικονομικής (αριθμ. συν. 3/ 
18-12-2018). 

9. Την απόφαση της Συγκλήτου του Πανεπιστημίου 
Ιωαννίνων (συν.αριθμ. 1059/31 -01 -2019). 

10. Το γεγονός ότι με την παρούσα απόφαση δεν προ- 
καλείται δαπάνη σε βάρος του κρατικού προϋπολογι¬ 
σμού, ομόφωνα αποφασίζει: 

Τ ην έγκριση του Κανονισμού Διδακτορικών Σπουδών 
του Τμήματος Λογιστικής και Χρηματοοικονομικής της 
Σχολής Οικονομικών και Διοικητικών Επιστημών του 
Πανεπιστημίου Ιωαννίνων, ως ακολούθως: 

Κανονισμός Διδακτορικών Σπουδών 
του Τμήματος Λογιστικής και Χρηματοοικονομικής 
της Σχολής Οικονομικών και Διοικητικών Επιστημών 
του Πανεπιστημίου Ιωαννίνων 

Άρθρο 1 
Γενικές αρχές 

Με τον παρόντα Κανονισμό καθορίζονται η δομή, η 
λειτουργία και οι προϋποθέσεις εισαγωγής στο Πρό¬ 
γραμμα Διδακτορικών Σπουδών (Π.Δ.Σ.) καθώς και οι 
διαδικασίες εκπόνησης διδακτορικής διατριβής και 
απόκτησης Διδακτορικού Διπλώματος (Δ.Δ) στο Τμήμα 
Λογιστικής και Χρηματοοικονομικής της Σχολής Οικο¬ 
νομικών και Διοικητικών Επιστημών του Πανεπιστημίου 
Ιωαννίνων. 

Τ ο Πρόγραμμα Διδακτορικών Σπουδών του Τ μήματος 
Λογιστικής και Χρηματοοικονομικής αποσκοπεί στην 
προαγωγή της γνώσης και της πρωτότυπης επιστημο¬ 
νικής έρευνας σε θεματικές περιοχές που εμπίπτουν 
στα γνωστικά/ερευνητικά πεδία που θεραπεύονται στο 
Τμήμα. 

Το Π.Δ.Σ οργανώνεται και λειτουργεί σύμφωνα με τις 
διατάξεις του ν. 4485/2017, του εν γένει θεσμικού πλαι¬ 
σίου όπως κάθε φορά ισχύει, καθώς και τις διατάξεις του 
παρόντος Κανονισμού. 

Άρθρο 2 

Προϋποθέσεις για ένταξη 

στο Πρόγραμμα Διδακτορικών Σπουδών 

Δικαίωμα υποβολής αίτησης για εκπόνηση διδακτο¬ 
ρικής διατριβής έχουν οι υποψήφιοι που διαθέτουν τα 
παρακάτω κατ' ελάχιστον τυπικά προσόντα: 

α) Πτυχίο Α.Ε.Ι. της ημεδαπής ή αναγνωρισμένου ως 
ισοτίμου ιδρύματος της αλλοδαπής. 

β) Δίπλωμα Μεταπτυχιακών Σπουδών (Δ.Μ.Σ.) ΑΕΙ της 
ημεδαπής, ή αναγνωρισμένου ΑΕΙ ως ισοτίμου ιδρύμα¬ 
τος της αλλοδαπής, ή ενιαίου και αδιάσπαστου τίτλου 
σπουδών μεταπτυχιακού επιπέδου του άρθρου 46 του 
ν. 4485/17 (ΑΊ 14). 

γ) Πολύ καλή γνώση της αγγλικής γλώσσας. 

Άρθρο 3 

Διαδικασία υποβολής αίτησης 

για εκπόνηση διδακτορικής διατριβής 

Η πρόσκληση εκδήλωσης ενδιαφέροντος για εκπόνη¬ 
ση διδακτορικής διατριβής δημοσιεύεται δύο φορές το 
χρόνο σε συγκεκριμένα χρονικά διαστήματα μετά από 
απόφαση της Συνέλευσης του Τμήματος. Η πρόσκληση 
περιλαμβάνει τα θεματικά πεδία έρευνας που εντάσσο¬ 
νται στα γνωστικά / ερευνητικά πεδία που θεραπεύονται 
στο Τμήμα, τα Επιβλέποντα Μέλη ΔΕΠ ανά ερευνητικό 
πεδίο και τα στοιχεία επικοινωνίας τους. Επιπλέον, η πρό¬ 
σκληση περιγράφει τα απαιτούμενα δικαιολογητικά, τις 
προϋποθέσεις, όρους, προθεσμίες και διαδικασίες κατά¬ 
θεσης υποψηφιοτήτων και επιλογής υποψήφιων διδα¬ 
κτόρων, καθώς και τις πρόσθετες υποχρεώσεις αυτών, 
ρήτρες, παραδοτέα και χρονικά όρια ολοκλήρωσηςτων 
διατριβών. Οι αιτήσεις των υποψηφίων υποβάλλονται 
στη Γραμματεία του Τμήματος. 

Άρθρο 4 

Απαιτούμενα δικαιολογητικά 

1. Αίτηση εκπόνησης διδακτορικής διατριβής όπου 
αναγράφονται: 

• προτεινόμενος τίτλος διδακτορικής διατριβής 

• προτεινόμενη γλώσσα εκπόνησης της διδακτορικής 
διατριβής (η οποία μπορεί να είναι Ελληνική ή Αγγλική) 

• προτεινόμενο επιβλέπων μέλος ΔΕΠ της διδακτορι¬ 
κής διατριβής 

2. Προσχέδιο διδακτορικής διατριβής (ερευνητική 
πρόταση). 

3. Αναλυτικό Βιογραφικό Σημείωμα. 

4. Αντίγραφα τίτλων σπουδών. 

5. Αναγνώριση ισοτιμίας των τίτλων σπουδών από το 
Δ.Ο.Α.Τ.Α.Π. (για πτυχιούχους ΑΕΙ του εξωτερικού). 

6. Πιστοποιητικό αναλυτικής βαθμολογίας μαθημάτων 
των προπτυχιακών και μεταπτυχιακών σπουδών. 

7. Δύο (2) συστατικές επιστολές από μέλη ΔΕΠ. 

8. Αποδεικτικό πολύ καλής γνώσης της Αγγλικής γλώσ¬ 
σας (για υποψηφίους που δεν είναι απόφοιτοι αγγλόφω¬ 
νων ιδρυμάτων). 

9. Αντίγραφο δελτίου αστυνομικής ταυτότητας. 

10. Προαιρετικά οποιοδήποτε άλλο στοιχείο δύναται 
να συνδράμει στην ουσιαστική αξιολόγηση της αίτησης, 
όπως επιστημονικές δημοσιεύσεις, πιστοποιητικά συμ¬ 
μετοχής σε ερευνητικά προγράμματα. 

Άρθρο 5 

Διαδικασία επιλογής υποψηφίων διδακτόρων 

Μετά το πέρας των προθεσμιών που προβλέπονται 
στο άρθρο 3, η Συνέλευση του Τμήματος, κατηγοριο¬ 
ποιεί τις αιτήσεις με βάση τη συνάφεια του ερευνητικού 
πεδίου, και ορίζει μια τριμελή επιτροπή ανά κατηγορία 
αιτήσεων. 


Κάθε τριμελής επιτροπή, που αποτελείται από μέλη 
ΔΕΠ του Τμήματος, εξετάζει τις αιτήσεις και καλεί τους 
υποψήφιους σε συνέντευξη. 

Στη συνέχεια υποβάλλει στη Συνέλευση τουΤμήματος 
υπόμνημα, στο οποίο αναγράφονται οι λόγοι για τους 
οποίους κάθε υποψήφιος πρέπει ή δεν πρέπει να γίνει 
δεκτός, καθώς και ο προτεινόμενος επιβλέπων, εφόσον 
αυτός δεν έχει προταθεί από τον υποψήφιο. 

Η Συνέλευση του Τμήματος, αφού λάβει υπόψη το υπό¬ 
μνημα της επιτροπής και τη γνώμη του προτεινόμενου 
επιβλέποντα, εγκρίνει, ή απορρίπτει αιτιολογημένα την 
αίτηση του υποψηφίου. 

Στην απόφαση της Συνέλευσης ορίζεται: 

• το επιβλέπων μέλος ΔΕΠ της διατριβής 

■ τα μέλη της τριμελούς συμβουλευτικής επιτροπής, 
που πλαισιώνει και υποστηρίζει την εκπόνηση και τη 
συγγραφή της διατριβής και 

• η γλώσσα συγγραφής της διατριβής. 

• τα μαθήματα που ο υποψήφιος οφείλει να παρακο¬ 
λουθήσει (εφόσον η Συνέλευση το κρίνει σκόπιμο) 

Τα ονόματα των υποψηφίων διδακτόρων, των επιβλε- 
πόντων, των μελών της συμβουλευτικής επιτροπής, οι 
τίτλοι των εκπονούμενων διατριβών και σύντομη πε¬ 
ρίληψη αυτών αναρτώνται στο διαδικτυακό τόπο του 
Ιδρύματος στην ελληνική καιτην αγγλική γλώσσα. 

Άρθρο 6 

Επίβλεψη διδακτορικής διατριβής 

1. Επιβλέπων διδακτορικής διατριβής 

Δικαίωμα επίβλεψης διδακτορικών διατριβών έχουν 
μέλη ΔΕΠ α'βαθμίδας, αναπληρωτή και επίκουρου καθη¬ 
γητή τουΤμήματος λογιστικής και Χρηματοοικονομικής. 
Κάθε μέλος ΔΕΠ μπορεί να είναι επιβλέπων σε τρεις (3) 
το πολύ διδακτορικές διατριβές που είναι σε εξέλιξη την 
ίδια χρονική περίοδο. 

2. Τριμελής Συμβουλευτική Επιτροπή 

Η Τριμελής Συμβουλευτική Επιτροπή ορίζεται από τη 
Συνέλευση του Τμήματος και έχει ως αρμοδιότητα να 
πλαισιώνει και να υποστηρίζει την εκπόνηση και συγ¬ 
γραφή της διδακτορικής διατριβής. 

Μέλος της επιτροπής είναι ο επιβλέπων της διατριβής. 
Τα δύο άλλα μέλη μπορεί να είναι: 

• μέλη ΔΕΠ α' βαθμίδας, αναπληρωτή και επίκουρου 
καθηγητή του οικείου ή άλλου ΑΕΙ, 

• καθηγητές αναγνωρισμένων ως ομοταγών ιδρυμά¬ 
των της αλλοδαπής οι οποίοι είναι κάτοχοι διδακτορικού 
διπλώματος, 

• ερευνητές των βαθμιδών Α', Β' ή Γ' από ερευνητικά 
κέντρα του άρθρου 13α του ν.4310/2014, συμπεριλαμ¬ 
βανομένων των ερευνητικών κέντρων της Ακαδημίας 
Αθηνών και του Ιδρύματος Ιατροβιολογικών Ερευνών 
της Ακαδημίας Αθηνών ή από αναγνωρισμένα ερευνη¬ 
τικά κέντρα ή ινστιτούτα της αλλοδαπής που έχουν το 
ίδιο ή συναφές γνωστικό αντικείμενο με την υπό κρίση 
διδακτορική διατριβή. 

Στην επιτροπή συμμετέχει τουλάχιστον ένα μέλος ΔΕΠ 
από τις τρεις πρώτες βαθμίδες του οικείου Τμήματος 
(παρ. 2, άρθρο 39, ν. 4485/2017). 

2α. Αντικατάσταση μελώνΤριμελούςΣυμβουλευτικής 
Επιτροπής. 

Εάν για οποιονδήποτε λόγο ο επιβλέπων εκλείψει ή 
διαπιστωμένα αδυνατεί να τελέσει χρέη επιβλέποντος 
για μεγάλο χρονικό διάστημα, η Συνέλευση του Τμήμα¬ 
τος αναθέτει την επίβλεψη: 

• σε άλλο μέλος ΔΕΠ, ύστερα από αίτηση του υποψη¬ 
φίου και γνώμη του προτεινόμενου επιβλέποντος, ή 

• σε ένα από τα άλλα (2) μέλη της τριμελούς συμβου¬ 
λευτικής επιτροπής, ακόμη και καθ' υπέρβαση του μέ- 
γιστου αριθμού υποψηφίων διδακτόρων που μπορεί να 
έχει κάθε επιβλέπων. 

Ομοίως, εάν για οποιονδήποτε λόγο μέλος της τριμε¬ 
λούς επιτροπής εκλείψει ή διαπιστωμένα αδυνατεί να 
τελέσει τα έκτου ρόλου του απορρέοντα καθήκοντα για 
μεγάλο χρονικό διάστημα, ή εάν η εξέλιξη της διδακτο¬ 
ρικής έρευνας επιτάσσει την ανασύνθεση της τριμελούς 
επιτροπής ώστε να απαρτίζεται από τα μέλη εκείνα που 
είναι τα πλέον κατάλληλα για την πλαισίωση και υπο¬ 
στήριξη της διδακτορικής διατριβής, η Συνέλευση του 
Τμήματος αντικαθιστά το μέλος της τριμελούς επιτροπής 
ύστερα από αίτηση του επιβλέποντα και γνώμη του προ- 
τεινόμενου και του αντικαθιστούμενου μέλους. 

2β. Μετακίνηση/συνταξιοδότηση επιβλέποντος 

Εάν ο αρχικός επιβλέπων μετακινηθεί σε άλλο ΑΕΙ ή 
Τμήμα ΑΕΙ ή συνταξιοδοτηθεί, συνεχίζει να τελεί χρέη 
επιβλέποντος των διδακτορικών διατριβών που έχει 
αναλάβει και ο τίτλος απονέμεται από το ΑΕΙ, στο οποίο 
ανήκει το Τμήμα, όπου ξεκίνησε η εκπόνηση της διδα¬ 
κτορικής διατριβής. 

Άρθρο 7 

Χρονική διάρκεια, δικαιώματα 

και υποχρεώσεις υποψήφιων διδακτόρων 

1. Χρονική διάρκεια Διδακτορικών Σπουδών 

Η χρονική διάρκεια για την απόκτηση διδακτορικού 
διπλώματος είναι τουλάχιστον τρία(3) πλήρη ημερολο¬ 
γιακά έτη από την ημερομηνία ορισμού της τριμελούς 
συμβουλευτικής επιτροπής (παρ. 1, άρ. 40, ν.4485/2017). 

Η μέγιστη διάρκεια για την απόκτηση διδακτορικού 
διπλώματος ορίζεται σε έξι (6) πλήρη ημερολογιακά 
έτη από την ημερομηνία ορισμού της Τριμελούς Συμ¬ 
βουλευτικής Επιτροπής, με δυνατότητα παράτασης της 
ορισμένης διάρκειας με απόφαση της Συνέλευσης του 
Τμήματος έως και ένα (1) ημερολογιακό έτος, μετά από 
σχετική εισήγηση της Τριμελούς Συμβουλευτικής Επι¬ 
τροπής. 

Οι Υποψήφιοι μπορούν κατά τη διάρκεια των σπου¬ 
δών τους στο Διδακτορικό Πρόγραμμα να ζητήσουν με 
επαρκώς αιτιολογημένη αίτηση τους την αναστολή της 
ανωτέρω περιόδου έως και 2 έτη συνολικά. Ο χρόνος της 
αναστολής φοίτησης δεν προσμετράται στην προβλεπό- 
μενη μέγιστη χρονική διάρκεια εκπόνησης διδακτορικής 
διατριβής. Κατά τη διάρκεια της αναστολής φοίτησης 
δεν επωφελούνται των δικαιωμάτων και των παροχών 
που προβλέπονται για τους υποψήφιους διδάκτορες. 

2. Δικαιώματα υποψηφίων διδακτόρων 

Οι διδακτορικές σπουδές προσφέρονται δωρεάν. 


Οι υποψήφιοι διδάκτορες έχουν μέχρι πέντε (5) πλήρη 
ακαδημαϊκά έτη από την πρώτη εγγραφή τους, όλα τα 
δικαιώματα και τις παροχές που προβλέπονται και για 
τους φοιτητές του Β' κύκλου σπουδών. 

Επιπλέον, διατηρούν δικαιώματα πρόσβασης, δανει¬ 
σμού και χρήσης των ηλεκτρονικών υπηρεσιών των 
πανεπιστημιακών βιβλιοθηκών μέχρι και πέντε (5) έτη 
μετά την ολοκλήρωση της διδακτορικής τους διατριβής 
(παρ. 3, άρθρο 40, ν. 4485/2017). 

3. Υποχρεώσεις υποψηφίων διδακτόρων 

Οι υποψήφιοι διδάκτορες ανανεώνουν την εγγραφή 
τους στην έναρξη του ακαδημαϊκού έτους, μέσω της 
υποβολής και έγκρισης της ετήσιας έκθεσης προόδου. 
Οι εκθέσεις προόδου υποβάλλονται και παρουσιάζονται 
στην Τριμελή Συμβουλευτική Επιτροπή και εγκρίνονται 
απάτη Συνέλευση του Τμήματος, κατόπιν θετικής εισή¬ 
γησης του επιβλέποντα και των υπολοίπων μελών της 
Τριμελούς Συμβουλευτικής Επιτροπής. Σε περίπτωση 
αρνητικής εισήγησης, η οποία θα πρέπει να προσυ¬ 
πογράφεται από τουλάχιστον δύο μέλη της Τριμελούς 
Συμβουλευτικής Επιτροπής, οι υποψήφιοι διδάκτορες 
μπορούν να υποβάλουν διορθωμένη έκθεση προόδου 
εντός εξαμήνου. 

Αντίγραφο του υπομνήματος, καθώς και σχόλια επ' 
αυτού από τον επιβλέποντα ή/και την Τριμελή Συμβου¬ 
λευτική Επιτροπή καταχωρούνται στον ατομικό φάκελο 
του υποψηφίου (άρθρο 40, παρ. 2 του ν. 4485/2017). 

Οι υποψήφιοι διδάκτορες υποχρεούνται να συνει¬ 
σφέρουν στην ακαδημαϊκή λειτουργία του Τμήματος 
συμμετέχοντας στη διοργάνωση επιστημονικών και 
άλλων δράσεωντουΤμήματος (συνέδρια, ημερίδες), σε 
εργαστήρια, διδασκαλία φροντιστηριακών μαθημάτων 
και ασκήσεων σε προπτυχιακούς φοιτητές, επιτηρήσεις 
εξετάσεων προπτυχιακού και μεταπτυχιακού επιπέδου, 
υπό την καθοδήγηση του Επιβλέποντος μέλους ΔΕΠ και 
την έγκριση της Συνέλευσης του Τμήματος. 

Άρθρο 8 

Εκπόνηση διδακτορικής διατριβής 

1. Οδηγίες συγγραφής διδακτορικής διατριβής 

Η ακριβής δομή και η έκταση της διδακτορικής δια¬ 
τριβής καθορίζονται με βάση τη συνήθη πρακτική για 
τις διατριβές του ευρύτερου επιστημονικού χώρου, με 
κύριο κριτήριο να εξυπηρετούνται βέλτιστα οι σκοποί 
της ορθής απόδοσηςτης ερευνητικής συνεισφοράς του 
υποψηφίου και της διευκόλυνσης της αξιοποίησης της 
από άλλους ερευνητές. 

Εάν η διατριβή συγγράφεται στην Ελληνική περιλαμ¬ 
βάνει σύντομη περίληψη στην Αγγλική, ενώ αν συγγρά¬ 
φεται στην Αγγλική περιλαμβάνει σύντομη περίληψη 
στην Ελληνική. 

2. Αλλαγή τίτλου διδακτορικής διατριβής 

Ο τίτλος της διδακτορικής διατριβής μπορεί να τροπο¬ 
ποιείται ώστε να αντικατοπτρίζει καλύτερα το περιεχόμε¬ 
νο της ανάλογα με την εξέλιξη της διδακτορικής έρευνας, 
υπό την προϋπόθεση ότι το περιγραφόμενο από το νέο 
τίτλο θέμα παραμένει εντός του γνωστικού αντικειμένου 
στο οποίο εντασσόταν ο αρχικός τίτλος. Η τροποποίη¬ 
ση του τίτλου μπορεί να γίνει σε οποιαδήποτε στιγμή 

με αίτηση του υποψήφιου διδάκτορα, θετική εισήγηση 
της Τριμελούς Συμβουλευτικής Επιτροπής και έγκριση 
της Συνέλευσης του Τμήματος. Ειδικότερα επιτρέπεται 
η μεταβολή του τίτλου ώστε (α) να αντικατοπτρίζει ειδι¬ 
κότερο θέμα από το αρχικά ορισθέν και (β) να προσθέτει 
στο αρχικά ορισθέν αντικείμενο συναφή με αυτό πεδία 
έρευνας. Η μεταβολή που περιγράφεται στην παρούσα 
παράγραφο δεν συνεπάγεται μεταβολή του χρονικού 
διαστήματος ολοκλήρωσης της διατριβής. 

Σε περίπτωση που ο τίτλος της διατριβής αλλάζει πλή¬ 
ρως σε σχέση με τον αρχικά εγκεκριμένο τίτλο, ο υπο¬ 
ψήφιος διδάκτορας υποβάλλει αναλυτική τεκμηριωμένη 
επιστημονική πρόταση και προσχέδιο της προτεινόμε- 
νης διδακτορικής διατριβής και ακολουθείται εξαρχής η 
διαδικασία αίτησης που περιγράφεται στο άρθρο 5 του 
παρόντα Κανονισμού. Ο χρόνος που έχει ήδη διανυθεί 
στο πρόγραμμα διδακτορικών σπουδών με το προηγού¬ 
μενο θέμα δεν προσμετράται. 

Άρθρο 9 

Υποστήριξη/αξιολόγηση 
της διδακτορικής διατριβής 

Με την ολοκλήρωση της συγγραφής της διδακτορικής 
διατριβής, ο υποψήφιος διδάκτορας υποβάλλει αίτηση 
στηνΤριμελή Συμβουλευτική Επιτροπή για δημόσια υπο¬ 
στήριξη και αξιολόγησή της. 

Η Τριμελής Συμβουλευτική Επιτροπή αποδέχεται ή 
τεκμηριωμένα απορρίπτει την αίτηση του υποψηφίου. 

Εάν η Τριμελής Συμβουλευτική Επιτροπή απορρίψει 
την αίτηση του υποψηφίου, ο υποψήφιος μπορεί να υπο¬ 
βάλλει νέα αίτηση μετά την πάροδο τριών (6) μηνών, 
στην οποία θα αναλύει τους τρόπους με τους οποίους 
έχει αντιμετωπίσει τις παρατηρήσεις και έχει ενσωμα¬ 
τώσει τις συμβουλές της τριμελούς επιτροπής. Σε περί¬ 
πτωση ενδεχόμενης νέας απόρριψης επαναλαμβάνεται 
η ίδια διαδικασία για τελευταία φορά. 

Εάν η Τριμελής Συμβουλευτική Επιτροπή αποδεχθεί 
την αίτηση του υποψηφίου, συντάσσει αναλυτική ειση¬ 
γητική έκθεση, την οποία υποβάλλει στη Συνέλευση του 
Τμήματος και ζητά τον ορισμό της επταμελούς εξεταστι¬ 
κής επιτροπής για την κρίση της διδακτορικής διατριβής. 

Στην επταμελή εξεταστική επιτροπή μετέχουν: 

• Τα μέλη της τριμελούς συμβουλευτικής επιτροπής 
εκτός από τα αφυπηρετήσαντα μέλη αυτής, τα οποία με 
απόφαση της Συνέλευσης του Τμήματος αντικαθίστα¬ 
νται από ισάριθμα μέλη που πληρούν τα κριτήρια του 
δεύτερου και τρίτου εδαφίου της παραγράφου 2 του 
άρθρου 39 του ν. 4485/2017 και τέσσερα (4) επιπλέον 
μέλη που είναι: 

μέλη ΔΕΠ α' βαθμίδας, αναπληρωτή και επίκουρου 
του οικείου ή άλλου ΑΕΙ, ο καθηγητές αναγνωρισμένων 
ως ομοταγών ιδρυμάτων της αλλοδαπής, οι οποίοι εί¬ 
ναι κάτοχοι διδακτορικού διπλώματος, ερευνητές των 
βαθμιδών Α', Β' ή Γ' από ερευνητικά κέντρα του άρθρου 
13Ατου Ν. 4310/2014, συμπεριλαμβανομένων των ερευ¬ 
νητικών κέντρων της Ακαδημίας Αθηνών και του Ιδρύ¬ 
ματος Ιατροβιολογικών Ερευνών της Ακαδημίας Αθηνών 


ή από αναγνωρισμένα ερευνητικά κέντρα ή ινστιτούτα 
της αλλοδαπής που έχουν το ίδιο ή συναφές γνωστικό 
αντικείμενο με την υπό κρίση διδακτορική διατριβή. 

• Εάν κάποιο μέλος της τριμελούς επιτροπής έχει συ- 
νταξιοδοτηθεί, παραιτηθεί, εκλείψει ή βρεθεί σε νόμιμη 
άδεια, αντικαθίσταται με απόφαση της συνέλευσης του 
Τμήματος. 

Σε διάστημα δύο εβδομάδων από τον ορισμό της 
επταμελούς επιτροπής, ο υποψήφιος διδάκτορας υπο¬ 
βάλλει ηλεκτρονικά τη διατριβή σε όλα τα μέλη της επτα¬ 
μελούς επιτροπής. 

Η διδακτορική διατριβή υποστηρίζεται δημόσια από 
τον υποψήφιο διδάκτορα. Η ημερομηνία υποστήριξης 
της διατριβής κοινοποιείται σε όλα τα μέλη της Πανεπι¬ 
στημιακής Κοινότητας από τη Γραμματεία του Τμήματος. 

Η διαδικασία της δημόσιας υποστήριξης προϋποθέ¬ 
τει τη φυσική παρουσία των τεσσάρων (4) τουλάχιστον 
μελών της εξεταστικής επιτροπής, ενώ τα λοιπά μέλη 
μπορούν να συμμετέχουν με τηλεδιάσκεψη. 

Μετά την υποστήριξη, η εξεταστική επιτροπή συνε¬ 
δριάζει χωρίς παρουσία τρίτων και κρίνει την εργασία 
ως προς την ποιότητα, την πληρότητα, των πρωτότυπη 
σκέψη και τη συμβολή στην επιστήμη. Μπορούν να πα- 
ρίστανται στην συνεδρίαση της επταμελούς εξεταστικής 
επιτροπής, χωρίς δικαίωμα ψήφου, και όσοι έχουν στο 
παρελθόν διατελέσει μέλη της τριμελούς συμβουλευ¬ 
τικής επιτροπής της διδακτορικής διατριβής και έχουν 
αντικατασταθεί. 

Για την έγκριση της Διδακτορικής Διατριβής απαιτεί¬ 
ται σύμφωνη γνώμη τουλάχιστον πέντε (5) μελών της 
Επταμελούς Εξεταστικής Επιτροπής. 

Η διδακτορική διατριβή αξιολογείται με την ακόλουθη 
κλίμακα: «Άριστα», «Λίαν Καλώς», «Καλώς» και η βαθμο¬ 
λογία καταγράφεται στο σχετικό πρακτικό αξιολόγησης 
της διατριβής. 

Ως ημερομηνία λήψης του διδακτορικού διπλώματος 
νοείται η ημερομηνία επιτυχούς εξέτασης της Διδακτο¬ 
ρικής Διατριβής. 

• Σε περίπτωση που η επταμελής επιτροπή δεν εγκρίνει 
τη Διδακτορική Διατριβή ο υποψήφιος διδάκτορας μπο¬ 
ρεί να υποβάλλει νέα αίτηση στη τριμελή συμβουλευτική 
επιτροπή για δημόσια υποστήριξη και αξιολόγηση της 
διατριβής μετά την πάροδο κατ' ελάχιστον έξι μηνών. 
Εάν και κατά τη δεύτερη υποστήριξη της διδακτορικής 
διατριβής η επταμελής δεν την κρίνει ικανοποιητική, ο 
υποψήφιος διδάκτορας διαγράφεται από το πρόγραμμα 
διδακτορικών σπουδών χωρίς να του απονεμηθεί τίτλος. 

• Σε περίπτωση που κατά την κρίση της πλειοψηφίας 
των μελών της επταμελούς επιτροπής η διατριβή χρή- 
ζει διορθώσεων, αλλά όχι τόσο καίριων που να κρίνεται 
απορριπτέα, καταγράφονται στο πρακτικό οι απαιτού- 
μενες αλλαγές και ο υποψήφιος οφείλει σε προθεσμία 
τριών μηνών να υποβάλλει προς τα μέλη της επταμελούς 
επιτροπής την ενημερωμένη έκδοση της διατριβής συ- 
νοδευόμενη από έκθεση στην οποία αναλύονται οι τρό¬ 
ποι με τους οποίους αντιμετωπίστηκαν οι παρατηρήσεις 
της επταμελούς επιτροπής. Εφόσον η επταμελής επι- 

τροπή αξιολογήσει τις παρεμβάσεις ως ικανοποιητικές, 
συντάσσει σχετική βεβαίωση και η διατριβή θεωρείται 
ως επιτυχώς ολοκληρωμένη. Η βεβαίωση υποβάλλεται 
στη γραμματεία του τμήματος και καταχωρείται στον 
φάκελο του υποψηφίου διδάκτορα. Σε αυτή την περί¬ 
πτωση ως ημερομηνία λήψης του διδακτορικού διπλώ¬ 
ματος νοείται η ημερομηνία σύνταξης της βεβαίωσης 
της επταμελούς επιτροπής. 

• Εάν η επταμελής επιτροπή αξιολογήσει τις παρεμβά¬ 
σεις ως μη ικανοποιητικές τότε θεωρείται ως αρνητική η 
αρχική κρίση της επταμελούς επιτροπής και ο υποψήφι¬ 
ος διδάκτορας διαγράφεται από το πρόγραμμα διδακτο¬ 
ρικών σπουδών χωρίς να του απονεμηθεί τίτλος. Στην 
περίπτωση αυτή η επταμελής επιτροπή συντάσσει σχετι¬ 
κό πρακτικό όπου τεκμηριώνονται οι λόγοι για τους οποί¬ 
ους οι παρεμβάσεις κρίνονται μη ικανοποιητικές, και το 
υποβάλλει στη γραμματεία του τμήματος. Το πρακτικό 
καταχωρείται στον φάκελο του υποψηφίου διδάκτορα. 

Άρθρο 10 

Αναγόρευση και καθομολόγηση διδακτόρων 

Μετά την επιτυχή υποστήριξη της διατριβής, ο/η υπο- 
ψήφιος/α αναγορεύεται σε Διδάκτορα του Τμήματος σε 
προσεχή συνεδρίαση της Συνέλευσης του Τμήματος. 
Ο/Η υποψήφιος/α μετά την αναγόρευση του/της σε Δι¬ 
δάκτορα του Τμήματος, οφείλει να καταθέσει αντίγρα¬ 
φο της διδακτορικής του/της διατριβής σε έντυπη και 
ηλεκτρονική μορφή στη ΓραμματείατουΤμήματος, στη 
Βιβλιοθήκη του Πανεπιστημίου Ιωαννίνων και στο Εθνικό 
Κέντρο Τεκμηρίωσης. 

Η τελετή ορκωμοσίας και καθομολόγησης, καθώς και 
ο τύπος, η μορφή και το περιεχόμενο του διδακτορικού 
διπλώματος του/της διδάκτορος ακολουθεί τα πρότυπα 
σχετικών αποφάσεων του Πανεπιστημίου Ιωαννίνων. 

Άρθρο 11 

Πνευματικά δικαιώματα 

Η διδακτορική διατριβή είναι έργο συνεργασίας, με 
την έννοια του άρθρου 7 του ν. 2121 /1993 όπως τροπο¬ 
ποιήθηκε και ισχύει, με συνδημιουργούςτον υποψήφιο 
διδάκτορα και τον επιβλέποντα και τα πνευματικά δι¬ 
καιώματα επ'αυτής ανήκουν κατά 80% στον υποψήφιο 
διδάκτορα και κατά 20% στον επιβλέποντα. 


Άρθρο 12 

Αόγοι και διαδικασία διαγραφής 

από τα μητρώα υποψηφίων διδακτόρων 

Η Συνέλευση του Τμήματος Αογιστικής και Χρημα¬ 
τοοικονομικής, μετά την εισήγηση κατά πλειοψηφία 
της Τριμελούς Συμβουλευτικής Επιτροπής, δύναται να 
αποφασίσει τη διαγραφή υποψηφίων διδακτόρων εάν: 

• δεν ανανεώσουν την ετήσια εγγραφή τους, 

• παρουσιάζεται στασιμότητα των εργασιών τους στο 
πλαίσιο της διδακτορικής διατριβής ή η πρόοδος τους 
κρίνεται ανεπαρκής, 

• έχουν αναιτιολόγητα διακόψει το έργο της εκπόνησης 
της Διατριβής, 

• δεν υποβάλλουν ετήσια αναλυτικά υπομνήματα σχε¬ 
τικά με την πρόοδο της διατριβής τους, 

• έχουν υποπέσει σε σοβαρό πειθαρχικό παράπτωμα, 

• έχουν υποπέσει σε σοβαρό ηθικό παράπτωμα που 
δεν συνάδει με την ιδιότητα του υποψήφιου διδάκτορα, 
όπως ενδεικτικά αυτό της λογοκλοπής, 

• δεν συνεργάζονται με τον επιβλέποντα και την τρι¬ 
μελή συμβουλευτική επιτροπή. 

Άρθρο 13 

Εκπόνηση διδακτορικής διατριβής με συνεπίβλεψη 

Το Τμήμα Αογιστικής και Χρηματοοικονομικής του 
Πανεπιστημίου Ιωαννίνων μπορεί να συνεργάζεται με 
ερευνητικά κέντρα και ινστιτούτα της ημεδαπής για την 
εκπόνηση Διδακτορικής Διατριβής με συνεπίβλεψη, 
εφόσον πληρούνται οι προϋποθέσεις που προβλέπει 
το άρθρο 43, παρ. 3 του ν. 4485/2017. 

Με απόφαση του Υπουργού Παιδείας, Έρευνας και 
Θρησκευμάτων, που δημοσιεύεται στην Εφημερίδα της 
Κυβερνήσεως καθορίζεται κάθε σχετικό θέμα σχετικά 
με την εκπόνηση διδακτορικών διατριβών με αναγνω¬ 
ρισμένα ως ομοταγή ιδρύματα ή ερευνητικά κέντρα και 
ινστιτούτα της αλλοδαπής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 7 Φεβρουάριου 2019 

Ο Πρύτανης 

ΤΡΙΑ ΝΤΑΦΥΑΛΟΣ ΑΛΜΠΑΝΗΣ 

ΞΤ 

ΕΘΝΙΚΟ ΤΥΠΟΓΡΑΦΕΙΟ 

Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητι¬ 
κής Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και 
κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη 
των εκτυπωτικών - εκδοτικών αναγκών του δημοσίου και του ευρύτερου δημόσιου τομέα 
(ν. 3469/2006/Α' 131 και π.δ. 29/2018/Α'58). 

1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θ 1.0Γ, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί¬ 
τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον 
ιστότοπο νννννν.θΐ.ςιΐ'. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή- 
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας 
μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. 
Το κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον 
οκτασέλιδο (ή μέρος αυτού) προσαυξάνεται κατά 0,20 €.Το κόστος ενός έγχρωμου ΦΕΚ από 
1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά¬ 
νεται κατά 0,30 €. Το τεύχος Α.Σ.Ε.Π. διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση ννθΙιπΐ35ΐθΓ.6ΐ@βτ.9Γ με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 

• Πληροφορίες, σχετικά με την αποστολή/κατάθεση εγγράφων προς δημοσίευση, την ημε¬ 
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό¬ 
γους για όλες τις υπηρεσίες μας, περιλαμβάνονται στον ιστότοπο (νννννν.θΐ.ςή. Επίσης μέσω 
του ιστότοπου δίδονται πληροφορίες σχετικά με την πορεία δημοσίευσης των εγγράφων, με 
βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι¬ 
κό Τυπογραφείο για όλα τα κείμενα που πληρούν τις προϋποθέσεις δημοσίευσης. 

2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο¬ 
γραφικά έντυπα, φακέλους για κάθε χρήση, κ.ά. 

Επίσης σχεδιάζει ψηφιακές εκδόσεις, λογότυπο και παράγει οπτικοακουστικό υλικό. 


Ταχυδρομική Διεύθυνση: Καποδιστρίου 34, τ.κ. 10432, Αθήνα 

Ιστότοπος: νινινι.βΧ.φ 

ΤΗΛΕΦΩΝΙΚΟ ΚΕΝΤΡΟ: 210 5279000 - Ιβχ: 210 5279054 

Πληροφορίες σχετικά με την λειτουργία 
του ιστότοπου: Γΐ6ΐράθ$Ι<.6ΐ@6ΐ.9 > ' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

νν60ΠΓ135ΐ6Γ.6ϊ@€ϊ.ε|Γ 

ΕΞΥΠΗΡΕΤΗΣΗ ΚΟΙΝΟΥ 

Πωλήσεις - Συνδρομές: (Ισόγειο, τηλ. 210 5279178- 180) 
Πληροφορίες: (Ισόγειο, Γρ. 3 καιτηλεφ. κέντρο 210 5279000) 
Παραλαβή Δημ. Ύλης: (Ισόγειο, τηλ. 210 5279167,210 5279139) 

Πληροφορίες για γενικό πρωτόκολλο 
και αλληλογραφία: 9Γ3>ηιτΐ3ΐ6Ϊ3@6ΐ.9>' 

Ωράριο για το κοινό: Δευτέρα ως Παρασκευή: 8:00 -13:30 


ΠπτΕτΦ.π:' ■' ΊΙΕ σηη Γ 

για να βελτιώσουμε τις υπηρεσίες μας, συμπληρώνοντας την ειδική φόρμα στον ιστότοπο μας. 



























